
మనదేశంలో, రాష్ట్రంలో కొన్ని దశాబ్దాలుగా ప్రభుత్వాలు అనేక సంక్షేమ పథకాలు చేపడుతున్నాయి. వాస్తవంలో ఇవి ఉద్దేశించిన విధంగా అమలు జరిగివుంటే దేశంలో ఆర్థిక, సామాజిక, ఆదాయ అసమానతలు చాలావరకు తగ్గిపోయేవి. కానీ, వాస్తవంలో ఇందుకు విరుద్ధంగా జరుగుతోంది. పౌరసరఫరా కార్డులు, పక్కా ఇళ్ళు, రైతులకు అప్పులు, ఎరువులు పురుగు మందులు, విత్తనాల సరఫరా మొదలుకొని పంటని అమ్మే విషయంలో... ఇలా ప్రతిదానిలో రాజకీయమే. రాజకీయ, ఉద్యోగ, అధికార వర్గాల్లో అవినీతి, లంచగొండితనం, ఆశ్రిత పక్షపాతం పేద ప్రజలకు పెనుశాపాలుగా మారాయి. ప్రజాప్రతినిధులను ఆశ్రయించని వారికి అవి అందవంటే వాస్తవ విరుద్ధం కాబోదు. న్యాయ వ్యవస్థ కూడా గురివింద సామెతలా మారింది. కొందరు ప్రజాప్రతినిధుల్ని చూస్తే వీరు ప్రజాప్రతినిధులా లేక చరిత్ర కాలంలోని ప్రభువులా అనిపిస్తుంది. కనుక ప్రభుత్వం స్వోత్కర్షలు ఆపి, డిజిటలైజేషన్తో అన్ని విభాగాలని సమన్వయపరచి, ఆధార్ సంఖ్య ఆధారంగా వాస్తవాలు గమనించాలి. ప్రజాప్రతినిధుల ప్రమేయాల్ని తొలగించాలి. లేదంటే ప్రజాసంక్షేమ పథకాలు రాజకీయ నాయకుల పథకాలుగానే మిగిలిపోతాయి. పేదరికం పెరుగుతూనే వుంటుంది.- వి. పేరయ్య శాస్త్రి, విజయవాడ

manadesamlo, rashtramlo konni dasaabdaalugaa prabhutvaalu aneka sankshema pathakaalu chepadutunnayi. vaastavamlo ivi uddesinchina vidhamgaa amalu jarigivunte desamlo aardhika, saamaajika, aadaaya asamaanatalu chaalaavaraku taggipoyevi. cony, vaastavamlo induku viruddhamgaa jarugutondi. pourasarafara kaardulu, pakka illu, raitulaku appulu, eruvulu purugu mandulu, vittanaala sarafara modalukoni pantani amme vishayamlo... ilaa pratidaanilo rajakeeyame. rajakeeya, udyoga, adhikara vargaallo avineeti, lanchagonditanam, aashrita pakshapaatam pedha prajalaku penusaapaalugaa marai. prajaapratinidhulanu aasrayinchani vaariki avi andavante vaastava viruddham kabodu. nyaaya vyavastha kuudaa gurivinda saametalaa maarindi. kondaru prajaapratinidhulni chuste veeru prajaapratinidhulaa leka charitra kaalamlooni prabhuvula anipistundi. kanuka prabhutvam swothkarshalu aapi, dijitalijeshantho anni vibhaagaalani samanvayaparachi, adhar sankhya aadhaaramgaa vaastavaalu gamaninchaali. prajaapratinidhula prameyaalni tolaginchaali. ledante prajasankshema pathakaalu rajakeeya naayakula pathakaalugaane migilipotayi. pedarikam perugutune vuntundi.- vi. paerayya saastri, vijayavada